MARTFŰ VÁROS KÉPVISELŐ-TESTÜLETÉNEK

…../2013. ( …..)
ÖNKORMÁNYZATI R E N D E L E T E

a gyermekvédelmi és  szociális ellátásokról szóló 2/2012.(II.10.) önkormányzati rendelet módosításáról

Martfű Város Önkormányzatának Képviselő-testülete az Alaptörvény 32. cikk (2) bekezdésében foglalt eredeti jogalkotói hatáskörében eljárva, a gyermekek védelméről és a gyámügyi igazgatásról szóló (továbbiakban Gyvt.) 1997. évi XXXI. tv 18. § 1/b pontjában, valamint a szociális igazgatásról és szociális ellátásokról szóló 1993. évi III. tv. ( továbbiakban Szt.) 10. § (1) bekezdésében, 25. § (3) b) pontjában, a 26. §-ában, a 32. §. (1) bekezdés b) pontjában, és a (3) bekezdésében, 33. § (7) bekezdésében, 37/A. § (3) bekezdésében 48. §. (4) bekezdésében, 50. § (3) bekezdésében, 55/C § (1) bekezdésében, és a 132. § (4) bekezdésében kapott felhatalmazás alapján a  pénzben és természetben nyújtott gyermekvédelmi  és szociális ellátásokról szóló 2/2012.(II.10.) önkormányzati rendeletét 
( továbbiakban: Rendelet ) az alábbiak szerint módosítja:

1. §

A Rendelet 1. § (2) bekezdésében a Magyar Köztársaság szövegrész helyébe Magyarország szövegrész lép. 
2. §

A Rendelet 11. § -a az alábbi szövegrésszel egészül ki  :

A  kérelem a  fővárosi és megyei kormányhivatal járási hivatalánál és a kérelmezőt  álláskeresőként nyilvántartó járási hivatal munkaügyi kirendeltségénél is benyújtható. 

3. §.

A Rendelet 30. §-ának első mondatát követően az alábbi szövegrésszel egészül ki:  

A kérelem a fővárosi és megyei kormányhivatal járási (fővárosi kerületi)  hivatalnál is benyújtható. 
4. §

A rendelet 31. §-a az alábbi (2) bekezdéssel egészül ki:

(2) A járási hivatal hatáskörébe tartozó ellátásra irányuló kérelmét a kérelmező a lakcíme szerint illetékes járási hivatalnál és a lakcíme szerinti települési önkormányzat Polgármesteri Hivatala Művelődési és Szociális Irodájánál is benyújthatja.  
5. §

 (1) E rendelet a kihirdetését követő napon lép hatályba.

(2) E rendelet  hatályba lépését követő napon hatályát veszti.

